ປະທານສະພາແຫ່ງຊາດ ຫວຽດນາມ ຕ້ອນຮັບບັນດາຫົວໜ້າສຳນັກງານຕາງໜ້າ ຫວຽດນາມ ຢູ່ຕ່າງປະເທດ
(VOVWORLD) - ໃນສະພາບການໂລກທີ່ສັບສົນຄືໃນປັດຈຸບັນ, ບັນດາຫົວໜ້າສຳນັກງານຕາງໜ້າ ຫວຽດນາມ ຢູ່ຕ່າງປະເທດ ຍາມໃດກໍ່ຕ້ອງຊາບຊຶມຜົນປະໂຫຍດຂອງປະເທດຊາດແມ່ນສຳຄັນເໜືອກ່ວາສິ່ງໃດໝົດ.
ນີ້ແມ່ນຄຳຊີ້ນຳຂອງທ່ານນາງປະທານສະພາແຫ່ງຊາດ ຫງວຽນທິກິມເງິນ ທີ່ການຕ້ອນຮັບບັນດາຫົວໜ້າສຳນັກງານຕາງໜ້າ ຫວຽດນາມ ປະຈຳຕ່າງປະເທດອາຍຸການ 2018 – 2021 ຊຶ່ງຖືກຈັດຂຶ້ນໃນຕອນບ່າຍວັນ 01 ຕຸລາ ຢູ່ ຮ່າໂນ້ຍ. ທ່ານນາງ ຫງວຽນທິກິມເງິນ ສະແດງຄວາມຫວັງວ່າ: ບັນດາຫົວໜ້າສຳນັກງານຕາງໜ້າ ຫວຽດນາມ ປະຈຳຕ່າງປະເທດຈະມີການປະກອບສ່ວນຢ່າງຕັ້ງໜ້າເຂົ້າໃນພາລະກິດພັດທະນາເສດຖະກິດ - ສັງຄົມຂອງປະເທດຊາດ:
“ໃນຖານະຕຳແໜ່ງເປັນຫົວໜ້າສຳນັງານຕາງໜ້າ ຫວຽດນາມ ປະຈຳຕ່າງປະເທດ, ພ້ອມກັບການເປັນເສນາທິການ, ຊີ້ນຳ, ຈັດຕັ້ງປະຕິບັດແຜນນະໂຍບາຍ, ແນວທາງການຕ່າງປະເທດຂອງພັກ, ລັດ, ບັນດາສະຫາຍເອງຕ້ອງສືບຕໍ່ເສີມຂະຫຍາຍເປັນຂົວເຊື່ອມຕໍ່ ເພື່ອກໍ່ສ້າງ ແລະ ພັດທະນາລະຫວ່າງ ສະພາແຫ່ງຊາດ ຫວຽດນາມ ແລະ ສະພາແຫ່ງຊາດປະເທດຕ່າງໆ ໃນຂອບເຂດ 2 ຝ່າຍ ແລະ ຫລາຍຝ່າຍ, ບັນດາຫົວໜ້າສຳນັງານຕາງໜ້າ ຫວຽດນາມ ປະຈຳຕ່າງປະເທດຄວນເສີມຂະຫຍາຍບົດບາດນຳໜ້າ, ສ້າງພາບພົດປະເທດ ຫວຽດນາມ ທີ່ມີຄວາມເປັນທຳ ແລະ ຮັກຫອນສັນຕິພາບ; ຍູ້ແຮງວຽກງານຖະແຫຼງຂ່າວໂຄສະນາໃຫ້ຕ່າງປະເທດ ເພື່ອໄດ້ຮັບການສະໜັບສະໜູນຈາກວົງຄະນະຍາດສາກົນ”.